77 
Naar allerede de franske Parkeieres Erfaring, at deres 
Østers blive federe i regnfulde Sommere, og den ikke mindre 
bekiendte Erfaring, at de bedste Østers altid forekomme ved 
Elodmundinger, tale for, at en vis Iblanding af Ferskvand er 
disse Havdyr tienlig, saa maa man fra Erfaringerne om de 
engelske Østers endog antage, at Brakvand med Overskud af 
ferskt er det allermeest tienlige for dem. 
Men der finder ogsaa en egen Behandlingsmaade Sted 
af de paa Themsens Banker levende Østers, og det er den, 
jeg især troer fortiener Anbefaling; thi det er ikke alene 
aabenbart derved, at de engelske Østers altid ere smaae, regel¬ 
mæssige og, forsaavidt de komme fra samme Banke, alle af 
samme Størrelse, men maaskee ogsaa derved, at disse 
Banker synes langt bedre at taale en stærkdreven Afbenyttelse. 
Den bestaaer i, at de opskrabede Østers med samme Om¬ 
hyggelighed løsnes og skilles fra hverandre som de ved de 
franske Opfostringsparker nys ankomne, men at derpaa ene 
og alene de Østers benyttes, der have den engang vedtagne 
Størrelse — sielden over 2 Tommer — hvorimod alle de 
øvrige kastes ud igien, de mindre for at voxe op til den 
attraaede Størrelse, de større for ene og alene at tiene til 
Østersformerelsen. Fremmede Dyr, Planter, Uhumskheder af 
alle Slags føres omhyggeligt bort. Man seer, at, naar disse 
engelskeøsters, skiøndt i Grunden »vilde« (natives), dog ikke 
ligne de »vilde« Østers fra Frankrig, men snarere de meest 
velopdragne fra dette Land, saa have de i Virkeligheden og¬ 
saa levet i Kaar, der staae disses nærmere end hines. 
Man seer, at Østerslivet frembyder ikke saa ganske faa 
Afvexlinger. Og dog maa man, for tilfulde at opfatte Østers¬ 
livet, ikke blot tage Hensyn til de enkelte Østers, men ogsaa 
betragte Østersbankerne, hver som en Colonie for sig, der 
giennem sine Millioner Individer lever et selvstændigt Liv. 
